**POZIV ZA**

**istraživača za izradu izvještaja o praćenju primjene politika i tretiranju žrtava trgovine ljudima od strane institucija i drugih profesionalaca kroz državni referalni mehanizam u BiH u vezi sa implementacijom projekta:**

**„Pristup trgovini ljudima u Bosni i Hercegovini fokusiran na žrtvu, poboljšanje identifikacije, zaštite i pristupa pravdi – VICAPT“**

**Komponenta A, aktivnost A.5.3.**

Poštovani,

Pozivamo vas da podnesete ponudu za pružanje usluge istraživača za izradu izvještaja o praćenju primjene politika i tretiranju žrtava trgovine ljudima od strane institucija i drugih profesionalaca kroz državni referalni mehanizam u BiH u vezi sa implementacijom projekta „Pristup trgovini ljudima u Bosni i Hercegovini fokusiran na žrtvu, poboljšanje identifikacije, zaštite i pristupa pravdi – VICAPT“.

Opis projekta, kao i aktivnosti te odgovornosti angažovanog stručnjaka/pravnika predstavljeni su u dokumentu u prilogu (opis usluge) koji čini sastavni dio ovog poziva.

Prijava na poziv treba sadržavati CV, ponudu za pružanje usluge, kao i motivaciono pismo sa tri reference o predhodnom angažmanu.

Prijave dostavite na e-mail [sarajevo@mfs-emmaus.ba](mailto:sarajevo@mfs-emmaus.ba), do 04.03.2020. godine, sa naznakom prijava na javni poziv – komponenta A, aktivnost A.5.3.

Samo najbolje rangirani kandidati biti će obavješteni i/ili pozvani na razgovor po završetku poziva.

**OPIS USLUGE**

**istraživača za izradu izvještaja o praćenju primjene politika i tretiranju žrtava trgovine ljudima od strane institucija i drugih profesionalaca kroz državni referalni mehanizam u BiH u vezi sa implementacijom projekta:**

**„Pristup trgovini ljudima u Bosni i Hercegovini fokusiran na žrtvu, poboljšanje identifikacije, zaštite i pristupa pravdi – VICAPT“**

**Komponenta A, aktivnost A.5.3.**

# OSNOVNE INFORMACIJE

## **Projekat**

## Projekat „Pristup trgovini ljudima u Bosni i Hercegovini fokusiran na žrtvu, poboljšanje identifikacije, zaštite i pristupa pravdi – VICAPT“ je podržan od strane USAID-a.

## **Geografsko područje projekta**

## Bosna i Hercegovina.

## **Naručilac usluga**

## Međunarodni forum folidarnosti – EMMAUS.

## **Općenito o projektu**

Program ima za cilj sprečavanje/suzbijanje trgovine ljudima u BiH i širem regionu jačanjem kapaciteta vlade BiH i relevantnih profesionalaca, kao i organizacija civilnog društva, te povećanjem njihove ekspertize o pristupu borbi protiv trgovine ljudima usmjerenoj na žrtve u BiH. Osnovni cilj projekta je osiguranje efikasnije identifikacije, tretmana i pomoći žrtvama trgovine ljudima kroz izradu standarda za kvalitetnu pomoć žrtvama, te povećanje kapaciteta pojedinačnih aktera za identifikaciju i pomoć žrtvama u sklopu državnog mehanizma upućivanja u BiH.

## **Ciljne grupe projekta**

Primarne ciljne grupe/korisnici:

1. potencijalne i identfikovane žrtve trgovine ljudima;
2. djeca i mladi u riziku od trgovine ljudima, uključujući maloljetnike bez pratnje i druge migrante pod rizikom, a koji trenutno borave u BiH;
3. druge ranjive osobe, marginalizirane i ugrožene grupe u BiH;
4. predstavnici organizacija civilnog društva uključeni u aktivnosti sprečavanja trgovine ljudima i pomoći žrtvama, kao i pomoći drugim ranjivim skupinama, posebno djeci u riziku;
5. mladi/studenti univerziteta u BiH - Kriminološki fakultet i Pravni fakultet;
6. socijalni radnici;
7. pravnici i pravni zastupnici iz organizacija civilnog društva, centara za besplatnu pravnu pomoć i nadležnih institucija u BiH odgovornih za akcije protiv trgovine ljudima;
8. sudski psiholozi i forenzički stručnjaci, posebno dječji psiholozi.

Sekundarne ciljne grupe/korisnici:

1. relevantne institucije/profesionalci i druge nevladine organizacije uključene u srodne aktivnosti rodno zasnovanog nasilja koji rade s marginaliziranim i ugroženim pojedincima u BiH;
2. opšta populacija u BiH.

## **Cilj, svrha i očekivani rezultati projekta**

### Opšti cilj projekta

Sprečavanje trgovine ljudima u BiH i širem regionu, te povećanje kapaciteta relevantnih profesionalaca na identifikaciji žrtava trgovine ljudima, kao i pružanja kvalitetne pomoći.

### Svrha projekta

Projekt je usmjeren na:

* povećanje kapaciteta pružalaca prve pomoći - organizacija civilnog društva, stručnjaka iz oblasti socijalne zaštite koji pružaju pomoć žrtvama trgovine ljudima i drugim ranjivim grupama;
* jačanje položaja žrtava kroz poboljšanje pristupa pravnoj pomoći od strane specijaliziranih pravnika/pružatelja pravne pomoći i službi za podršku žrtvama;
* jačanje uloge i kapaciteta relevantnih profesionalaca uključenih u identifikaciju i pomoć žrtvama (uključujući reintegracijsku podršku), sa fokusom na djecu, marginaliziranu romsku populaciju kao i maloljetnike bez pratnje - potencijalne žrtve trgovine ljudima u nastalim migracijskim tokovima.

### Očekivani rezultat projekta

Smanjenje trgovine ljudima u BiH i širem regionu, poboljšanje identifikacije žrtava trgovine ljudima, kao i pružanja kvalitetne pomoći, te jačanje kapaciteta vlade BiH i odgovarajućih stručnjaka, organizacija civilnog društva, te povećanje njihove ekspertize u pristupu borbi protiv trgovine ljudima u BiH.

# DJELOKRUG RADA U SKLOPU UGOVORA

## **Opis posla i angažmana**

Angažovani istraživač ispred organizacije civilnog društva će obavljati sledeće aktivnosti:

* prikupljanje podataka o upotrebi međunarodnih pravnih standarda, domaćeg zakonodavnog okvira, procedura koje se tiču tretiranja žrtava od strane institucija i drugih stručnjaka kroz državni referalni mehanizam i rada sa žrtvama trgovine ljudima u BiH u skladu sa pripremljenim setom parametara i alata od strane angažovanog pravnog stručnjaka na ovim aktivnostima;
* prikupljanje podataka potrebnih za izradu monitoring izvještaja i preporuka o budućim aktivnostima/akcijama na adekvatnom pružanju pomoći žrtvama trgovine ljudima;
* izrada izvještaja o praćenju politika.

## **Svrha ugovora**

Svrha ovog ugovora je realizacija angažmana stručnjaka ispred organizacije civilnog društva uključene na suzbijanju trgovine ljudima u BiH, a u svrhu realizacije gore pomenutih aktivnosti (navedenih pod stavkom 2.1).

## **Očekivani rezultati**

Izrada izvještaja o upotrebi međunarodnih pravnih standarda, domaćeg zakonodavnog okvira, procedura koje se tiču tretiranja žrtava od strane institucija i drugih stručnjaka kroz državni referalni mehanizam.

# LOGISTIKA I ROKOVI ANGAŽMANA

## **Odgovorno tijelo i lokacija realizacije aktivnosti i angažmana**

Međunarodni forum solidarnosti – EMMAUS (MFS-EMMAUS)

Ured u Sarajevu

Paromlinska 10,

71000 Sarajevo, BiH

## **Datum početka i trajanje implementacije projektne aktivnosti**

Angažman stručnjaka uključuje 26 radnih dana tokom perioda od 13.03.2020. do 31.05.2021. godine

## **Ostali uslovi ugovora**

Eventualni troškovi, kao što su npr. troškovi putovanja, smještaja, komunikacije, dnevnice i sl. su smatrani dijelom ovog ugovora i uključeni u ukupnu naknadu stručnjaka. MFS-EMMAUS neće snositi troškove nabavke opreme potrebne za realizaciju aktivnosti navedene u ugovoru, niti obezbjediti uredski smještaj za ugovorom angažiranu osobu.

# ZAHTJEVI ZA REALIZACIJU USLUGA/POSLOVA DEFINIRANIH OVIM UGOVOROM

## **Kvalifikacije i vještine**

* univerzitetska diploma iz oblasti prava ili društvenih nauka ili druge relevantne oblasti;
* poznavanje ljudskih prava u oblasti trgovine ljudima;
* sposobnosti prikupljanja podataka, analize i dokumentovanja u odgovarajućem pisanom obliku;
* iskustvo rada u organizacijama/institucijama aktivnih u oblasti sprečavanja trgovine ljudima;
* državljanstvo Bosne i Hercegovine.

# REZULTAT

## **Obaveze po rezultatima**

Izvršilac se obavezuje da će do 15. marta 2021. godine izraditi izvještaj u skladu sa prikupljenim podacima navedenim u stavci 2.1, a po slijedećoj dinamici:

* prvu draft verziju dostaviti do 15. februara 2021. godine;
* finalnu verziju izvještaja dostaviti do 15. marta 2021. godine.

# POSEBNI ZAHTJEVI

Rad na projektu “Pristup trgovini ljudima u Bosni i Hercegovini fokusiran na žrtvu, poboljšanje identifikacije, zaštite i pristupa pravdi” je specifičan obzirom na povjerljive informacije koje se obrađuju. Prije odobrenja tima za upravljanje projektima, informacije se ne smiju dijeliti s trećim osobama. Uz potpisani Ugovor, izvršilac je obavezan potpisati slijedeće procedure: etički kodeks, politika zaštite djeteta, izjava o povjerljivosti podataka.

**APLIKACIJSKI FORMULAR**

1. **OPŠTI PODACI KANDIDATA**

|  |  |
| --- | --- |
| **Ime i prezime** |  |
| **Organizacija** |  |
| **Adresa** |  |
| **Telefon** |  |
| **Fax** |  |
| **E-mail** |  |

1. **FINANSIJSKA PONUDA**

**Za kandidata:** molimo Vas popunite prateću tabelu

|  |  |
| --- | --- |
| **Total net ponuda na osnovu opisa usluge** |  |

1. **REFERENCE APLIKANTA**

|  |  |  |  |
| --- | --- | --- | --- |
| **Br.** | **Publikacija/provedene eukacije/treninzi** | **Organizacija** | **Kratak opis** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

* dodajte kolone ukoliko su vam potrebne

1. **IZJAVA**

Ja, dole potpisani kandidat izjavljujem da sam upoznat sa obavezama kandidata/ponuđača u slučaju dodjele ovog ugovora

|  |  |
| --- | --- |
| **Ime** |  |
| **Potpis** |  |
| **Datum** |  |